**PREZENTIRAN PROJEKT**

**Otpada Incenerator – spalionica u Bosanskom Pertovcu**

**PREMA CERTIFICIRANIM NJEMAČKIM TEHNOLOGIJAMA**

Federalna ministrica okoliša i turizma **Edita Đapo** danas je o projektu spalionice otpada razgovarala sa načelnikom Općine Bosanski Petrovac **Deanom Prošićem** i direktorom firme ***Zanni doo BiH*** sa sjedištem u Lukavcu **Irfanom Samardžićem.**

Postrojenje „Incenerator – spalionica“ bi bilo izgrađeno na lokaciji deponije otpada u Općini Bosanski Pertovac, a prvenstveno bi se bavilo zbrinjavanjem određene vrste medicinskog i farmaceutskog otpada prema najvišim standardima. Ovo postrojenje bi zbrinjavalo i animalni otpad koji u Bosni i Hercegovini također predstavlja veliki problem.

Prisutni su prezentirali karakteristike pogona i postrojenja spalionice koje bi radilo prema certificiranim njemačkim tehnologijama.

Ministrica Đapo je naglasila da Federalno ministarstvo okoliša i turizma podržava ovakve projekte i da će raditi na poboljšanju situacije na terenu i sistemskom riješavanju otpada, naročito onih vrsta koje spadaju u kategoriju „opasnog“ kao što su medicinski, farmaceutski, animalni i slično.